Държавен вестник, бр. 75, 2008 г., стр. 70

С Т Р .  70
Д Ъ Р Ж А В Е Н   В Е С Т Н И К
Б Р О Й  75
Чл. 372. (1) На часовия се забранява: да лежи,
да спи; да седи; да се подпира; да пише; да чете;
да пее; да разговаря; да яде; да пие; да пуши; да
употребява наркотици и други упойващи вещес-
тва; да удовлетворява естествените си нужди;
да приема от когото и да било и да предава на
когото и да било каквито и да е предмети и да
поставя без причина патрон в патронника.
(2) Часовият трябва да отговаря на въпроси-
те само на началника на караула, на неговия
помощник, на своя разводач и на лицата, прис-
тигнали на проверка.
Чл. 373. Часовият употребява оръжие без
предупреждение при явно въоръжено нападе-
ние или при заплаха с огнестрелно оръжие вър-
ху него.
Чл. 374. (1) Часовият е длъжен да се прик-
рие и спре с вик “Стой, назад”, “Стой, на място”
или “Стой, заобиколи отдясно (отляво)”, “Кръ-
гом” всяко лице, приближаващо се към поста
или към забранената граница, обозначена с ука-
затели (табели), с изключение на началника на
караула, помощник-началника на караула, своя
разводач и лицата, придружавани от тях.
(2) Когато приближаващият се не изпълни
тези команди, часовият предупреждава нару-
шителя с вик “Стой, ще стрелям” и го задържа,
командвайки му “Легни”, “Стой на място”,
“Кръгом” или “Горе ръцете”. Часовият съоб-
щава с определен сигнал в караулното помеще-
ние за задържания нарушител и без да отслабва
вниманието си, продължава да охранява пове-
рения си пост (обект) и следи за поведението на
нарушителя.
(3) Когато нарушителят не изпълни коман-
дите по ал. 2, часовият зарежда оръжието и
произвежда предупредителен изстрел в безопас-
на посока. При продължаване придвижването
му към поста (премине забранената граница и
проникне в охранявания обект) часовият стре-
ля във въздуха по посока на нарушителя, като
пази живота и здравето му, след което извиква
началника на караула или разводача.
Чл. 375. (1) При лоша видимост (нощем,
мъгла, буря, виелица и др.), когато от разстоя-
нието, посочено в таблицата за постовете, ча-
совият не може да разпознае приближаващите
се към поста или към забранената граница, той
ги спира с вик “Стой, кой идва?”. Ако не пос-
ледва отговор, часовият предупреждава “Стой,
ще стрелям!” и действа съгласно чл. 374.
(2) Когато на вика на часовия последва отго-
вор “Идва началникът на караула (помощник-
началникът на караула, разводачът)”, часови-
ят заповядва “Началникът на караула (помощ-
ник-началникът на караула, разводачът) при
мен, останалите на място”. При необходимост
часовият изисква приближаващият се към него
да освети лицето си и да си каже фамилията,
други данни или уточнена парола. След като се
убеди, че това е действително началникът на
караула (помощник-началникът на караула,
разводачът), часовият допуска при себе си всич-
ки пристигнали лица.
(3) Когато лицето или намиращите се с него
лица не изпълняват искането на часовия да
останат на място, часовият предупреждава на-
рушителите с вик “Стой, ще стрелям!”. Когато
нарушителите не изпълнят това предупрежде-
ние, часовият стреля във въздуха.
(4) При необходимост да защити себе си или
охранявания пост (обект) часовият трябва да
действа решително с ножа (щика), приклада или
други предмети.
Чл. 376. (1) При възникване на пожар на
поста часовият незабавно съобщава за това с
определен сигнал в караулното помещение и
без да прекратява наблюдението на охранява-
ния обект, взема мерки за гасене на пожара.
(2) При пожар в района на охранявания обект,
който има външна и вътрешна ограда, или в
близост до него часовият съобщава за това в
караулното помещение, като продължава да
носи службата на поста.
Чл. 377. При внезапно заболяване (ранява-
не) часовият извиква с определен сигнал разво-
дача или началника на караула, като продъл-
жава да носи службата.
Чл. 378. Само в крайни, нетърпящи отлага-
не случаи или при неизправност на средствата
за свръзка и сигнализация часовият може да
извика на поста началника на караула или раз-
водача чрез изстрел във въздуха.
Чл. 379. Часовият взема “за почест” на ко-
мандира (началника) на поделението, на опе-
ративния дежурен (дежурния по поделение) и
на всички генерали (адмирали) от въоръжени-
те сили. На останалите началници, преминава-
щи покрай него, той застава “мирно”. През
нощта от 22 до 6 ч. часовият не взема “за по-
чест”, а само застава “мирно”.
Чл. 380. (1) Часовият при отворено хранили-
ще (обект) или през време на работа в место-
стоянката за машини (самолети, оръдия или
друга бойна техника) изпълнява задължения-
та, посочени в таблицата за постовете.
(2) Часовият при огнеопасно хранилище
(обект) е длъжен:
1. да не допуска пушене, палене на огън,
стрелба и използване на непредвидени в табли-
цата за постовете осветителни уреди около ох-
ранявания обект на разстояние, по-близко от
посоченото в нея;
2. да не допуска в хранилището (склада) лица
с обувки, фенери, които не са предвидени в таб-
лицата за постовете, а също и с оръжие.
Чл. 381. (1) Часовият пред входа на караул-
ното помещение е длъжен да охранява помеще-
нието (обекта) и да не допуска до него никого
освен лицата, на които караулът е подчинен,